pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. มีมติเห็นชอบโครงการสินเชื่อคืนถิ่นแรงงานไทย (อิสราเอล) และอนุมัติวงเงินงบฯ รวม 1,200 ล้านบาท เพื่อดำเนินโครงการ
วันอังคารที่ 31 ตุลาคม 2566
31/10/2566
ครม. มีมติเห็นชอบโครงการสินเชื่อคืนถิ่นแรงงานไทย (อิสราเอล) และอนุมัติวงเงินงบฯ รวม 1,200 ล้านบาท เพื่อดําเนินโครงการ
ครม. มีมติเห็นชอบโครงการสินเชื่อคืนถิ่นแรงงานไทย (อิสราเอล) และอนุมัติวงเงินงบฯ รวม 1,200 ล้านบาท เพื่อดําเนินโครงการ
นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (31 ตุลาคม 2566) มีมติเห็นชอบโครงการสินเชื่อคืนถิ่นแรงงานไทย (อิสราเอล) และอนุมัติวงเงินงบฯ วงเงินรวม 1,200 ล้านบาท จากงบฯ ร่ายจ่ายประจําปี เพื่อดําเนินโครงการฯ พร้อมทั้งมอบหมายหน่วยงานที่เกี่ยวข้องดําเนินการในส่วนที่เกี่ยวข้องต่อไป ตามที่ กระทรวงการคลัง (กค.) เสนอ เพื่อเป็นการบรรเทาความเดือดร้อนให้แรงงานไทยที่เดินทางกลับไทยมีสภาพคล่องที่เพียงพอในการเริ่มต้นประกอบอาชีพ หรือแบ่งเบาภาระหนี้สิน
โครงการสินเชื่อคืนถิ่นแรงงานไทย (อิสราเอล)
-วัตถุประสงค์เพื่อชําระหนี้กู้ยืมสําหรับการไปทํางานที่อิสราเอลและ/หรือเพื่อลงทุนประกอบอาชีพ (ข้อมูลจาก กรมการจัดหางาน ณ เดือน ก.ย. 2566 มีแรงงานไทยที่เดินทางไปทํางานในอิสราเอล 25,887 คน)
-เป็นผู้ที่ไปทํางานที่อิสราเอล อายุครบ 20 ปีบริบูรณ์ และเมื่อรวมอายุผู้กู้กับระยะเวลาที่ชําระเงินกู้แล้วต้องไม่เกิน 60 ปี (ประมาณ 12,000 ราย)
-ธนาคารออมสิน และ ธ.ก.ส. สนับสนุนสินเชื่อวงเงินรวม 2,000 ล้านบาท / สินเชื่อต่อรายไม่เกิน 150,000 บาท ลูกค้ารับภาระดอกเบี้ยร้อยละ 1 ต่อปี รัฐบาลชดเชยดอกเบี้ยร้อยละ 2 ต่อปี / ระยะเวลาชําระเงินคืนงวดสูงสุดไม่เกิน 20 ปี ปลอดชําระหนี้เงินต้นสูงสุด 12 งวดแรก
-ระยะเวลาการยื่นขอสินเชื่อ ตั้งแต่วันที่ ครม. มีมติ (31 ต.ค. 2566) – 30 มิ.ย. 2567 หรือจนกว่าจะครบวงเงินโครงการฯ
-งบประมาณ รวมทั้งสิ้นไม่เกิน 1,200 ล้านบาท แบ่งเป็น
(1) ชดเชยความเสียหายที่เกิดจากหนี้ที่ไม่ก่อให้เกิดรายได้ (NPLs) ร้อยละ 100 สําหรับ NPLs ไม่เกินร้อยละ 20 ของวงเงินสินเชื่อที่อนุมัติทั้งหมด รวมทั้งสิ้นไม่เกิน 400 ลบ. (2,000 ลบ. X ร้อยละ 20 x ร้อยละ 100) โดยแบ่งเป็น ธ.ออมสิน 200 ลบ. และ ธ.ก.ส. 200 ลบ.
(2) ชดเชยอัตราดอกเบี้ยร้อยละ 2 ของวงเงินสินเชื่ออนุมัติเป็นระยะเวลา 20 ปี รวมทั้งสิ้น 800 ลบ. (2,000 ลบ. X ร้อยละ 2 x 20 ปี) โดยแบ่งเป็น ธ.ออมสิน 400 ลบ. และ ธ.ก.ส. 400 ลบ.
ทั้งนี้ ธ.ออมสิน และ ธ.ก.ส. จะทําความตกลงกับสํานักงบประมาณ เพื่อขอรับการจัดสรรงบฯ ตามความเหมาะสมและความจําเป็นต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติใบอนุญาตขับรถที่ออกให้กับประชาชนประจำปีงบประมาณ 2566
วันอังคารที่ 31 ตุลาคม 2566
กรมการขนส่งทางบก เผยสถิติใบอนุญาตขับรถที่ออกให้กับประชาชนประจําปีงบประมาณ 2566
...
กรมการขนส่งทางบก เผยสถิติใบอนุญาตขับรถที่ออกให้กับประชาชนประจําปีงบประมาณ 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) เป็นหน่วยงานที่ให้บริการประชาชนในการทําธุรกรรมด้านใบอนุญาตขับรถ ซึ่งการขอรับใบอนุญาตขับรถมีมาตรฐานเดียวกันทั่วประเทศ คือ ผู้ที่ต้องการขอรับใบอนุญาตขับรถ (ใหม่) ต้องดําเนินการตั้งแต่การตรวจสอบเอกสาร การทดสอบสมรรถภาพร่างกาย การอบรม การทดสอบข้อเขียนและการทดสอบขับรถได้ที่สํานักงานขนส่งหรือโรงเรียนสอนขับรถที่รับรองโดย ขบ. แต่การถ่ายรูปเพื่อออกใบอนุญาตขับรถจะต้องมาดําเนินการที่สํานักงานขนส่งเท่านั้น ทั้งนี้ ปีงบประมาณ 2566 (1 ตุลาคม 2565 - 30 กันยายน 2566) ขบ. ได้ดําเนินการออกใบอนุญาตขับรถตามกฎหมายว่าด้วยรถยนต์ให้กับประชาชน ดังนี้ การขอรับใบอนุญาตขับรถ (ใหม่) ส่วนกลาง 280,481 ฉบับ ส่วนภูมิภาค 1,792,642 ฉบับ รวมทั่วประเทศ 2,073,123 ฉบับ การต่ออายุใบอนุญาตขับรถ ส่วนกลาง 386,875 ฉบับ ส่วนภูมิภาค 2,141,750 ฉบับ รวมทั่วประเทศ 2,528,625 ฉบับ และการขอรับใบอนุญาตขับรถระหว่างประเทศ ส่วนกลาง 76,942 ฉบับ ส่วนภูมิภาค 57,481 ฉบับ รวมทั่วประเทศ 134,423 ฉบับ
ทั้งนี้ ขบ. เตือนประชาชนให้ระวังและอย่าหลงเชื่อเพจเฟซบุ๊กปลอมแอบอ้างรับทําและรับอบรมต่อใบอนุญาตขับรถปลอมเด็ดขาด เสี่ยงทําให้สูญเสียทรัพย์สินและเอกสารส่วนบุคคล รวมถึงเสี่ยงได้รับใบอนุญาตขับรถปลอม แนะนําให้สังเกตพฤติกรรมของกลุ่มมิจฉาชีพจะนํารูปตราสัญลักษณ์ ขบ. มาใส่ในรูปโปรไฟล์ หรือนํารูปภาพของผู้ที่ได้รับใบอนุญาตขับรถมาแอบอ้างเพื่อสร้างความน่าเชื่อถือ โดยจะโฆษณาหลอกลวงว่าสามารถออกใบอนุญาตขับรถโดยไม่ต้องเดินทางไปที่สํานักงานขนส่ง รวมทั้งมีการแอบอ้างในการอบรมต่ออายุใบอนุญาตขับรถแทน ซึ่งเรียกเก็บค่าใช้จ่ายแพงกว่าอัตราที่กฎหมายกําหนดมาก หากประชาชนพบเห็นเพจเฟซบุ๊กที่มีการแอบอ้างในลักษณะดังกล่าวให้คิดไว้เลยว่าเป็นเพจปลอมอย่างแน่นอน และขอให้กดรายงานบัญชีหรือเพจเฟซบุ๊ก (Report) ดังกล่าว หรือแจ้งเบาะแสมายังสายด่วน ขบ. โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 404 สาย ตรัง - อำเภอละงู ตอน บ้านนา - บ้านสามแยก จังหวัดตรัง เป็น 4 ช่องจราจร แล้วเสร็จ เพิ่มศักยภาพการคมนาคมและขนส่ง รองรับระเบียงเศรษฐกิจพิเศษภาคใต้
วันอังคารที่ 31 ตุลาคม 2566
กรมทางหลวง ขยายทางหลวงหมายเลข 404 สาย ตรัง - อําเภอละงู ตอน บ้านนา - บ้านสามแยก จังหวัดตรัง เป็น 4 ช่องจราจร แล้วเสร็จ เพิ่มศักยภาพการคมนาคมและขนส่ง รองรับระเบียงเศรษฐกิจพิเศษภาคใต้
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินการโครงการก่อสร้างทางหลวงหมายเลข 404 สาย ตรัง - อําเภอละงู ตอน บ้านนา - บ้านสามแยก ระหว่าง กม. ที่ 21+869 - 43+000 พื้นที่จังหวัดตรัง ระยะทาง 21.13 กิโลเมตร แล้วเสร็จ ตามนโยบายนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านการคมนาคมขนส่งพื้นที่ภาคใต้ให้มีศักยภาพ รองรับระเบียงเศรษฐกิจพิเศษภาคใต้ (Southern Economic Corridor: SEC)
ทางหลวงหมายเลข 404 เป็นโครงข่ายทางหลวงเชื่อมโยงการคมนาคมขนส่ง ระหว่างอําเภอย่านตาขาว - อําเภอปะเหลียน - อําเภอทุ่งหว้า - อําเภอละงู ประชาชนนิยมเลือกใช้เส้นทางนี้เพื่อเดินทางระหว่าง จังหวัดตรัง และสตูล เป็นทางหลวงขนาด 2 ช่องจราจร เลียบชายฝั่งทะเลอันดามัน ซึ่งทางหลวงสายดังกล่าวได้บรรจุไว้ในแผนพัฒนาโครงข่ายทางหลวงภาคใต้ชายฝั่งทะเลด้านตะวันตก ปัจจุบันมีปริมาณการจราจรเพิ่มขึ้นอย่างต่อเนื่อง ทล. เล็งเห็นความสําคัญในการพัฒนาเพื่อเพิ่มประสิทธิภาพทางหลวง และเพิ่มขีดความสามารถในการรองรับปริมาณการจราจรที่เพิ่มขึ้น จึงดําเนินการโครงการก่อสร้างฯ วงเงินงบประมาณ 1,054.947 ล้านบาท โดยขยายถนนจากเดิมขนาด 2 ช่องจราจร (ไป - กลับ) เป็นมาตรฐานทางชั้นพิเศษขนาด 4 ช่องจราจร (ไป - กลับ) ผิวจราจรแอสฟัลท์ติกคอนกรีต ช่องจราจรกว้าง 3.50 เมตร ไหล่ทางกว้าง 2.50 เมตร แบ่งทิศทางการจราจรด้วยเกาะกลางแบบถมดิน และติดตั้งระบบระบายน้ํา ก่อสร้างจุดกลับรถระดับเดียวกับถนน รวมงานติดตั้งไฟฟ้าแสงสว่างเพื่ออํานวยความสะดวกและความปลอดภัยในการเดินทางแก่ประชาชน
ทั้งนี้ โครงการฯ สามารถเพิ่มประสิทธิภาพการด้านคมนาคมขนส่งในพื้นที่ภาคใต้ฝั่งอันดามัน และส่งเสริมการพัฒนาด้านเศรษฐกิจในพื้นที่ เช่น การท่องเที่ยว การค้าขาย การลงทุน เป็นต้น รองรับการพัฒนาพื้นที่ SEC เพื่อเชื่อมโยงการขนส่งอ่าวไทย - อันดามัน ก้าวสู่การเป็นศูนย์กลางการขนส่งและโลจิสติกส์ของภูมิภาค
รัฐบาลไทย-ข่าวทำเนียบรัฐบาล-รมว.ศุภมาส ร่วมงาน “TDRI Annual Public Conference 2023” ชูนโยบาย อว.มุ่งตอบโจทย์เศรษฐกิจ-สังคมคาร์บอนต่ำ เพื่อความเป็นอยู่ที่ดีของคนไทย
วันอังคารที่ 31 ตุลาคม 2566
รมว.ศุภมาส ร่วมงาน “TDRI Annual Public Conference 2023” ชูนโยบาย อว.มุ่งตอบโจทย์เศรษฐกิจ-สังคมคาร์บอนต่ํา เพื่อความเป็นอยู่ที่ดีของคนไทย
รมว.ศุภมาส ร่วมงาน “TDRI Annual Public Conference 2023” ชูนโยบาย อว.มุ่งตอบโจทย์เศรษฐกิจ-สังคมคาร์บอนต่ํา เพื่อความเป็นอยู่ที่ดีของคนไทย
เมื่อวันที่ 31 ต.ค. นางสาวศุภมาส อิศรภักดีรมว.การอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยนางสาวสุชาดา แทนทรัพย์ เลขานุการ รมว.กระทรวง อว. เข้าร่วมงานสัมมนา TDRI Annual Public Conference 2023 “ปรับประเทศไทย...ไปสู่ เศรษฐกิจ-สังคมคาร์บอนต่ํา” เพื่อร่วมกันแลกเปลี่ยนในประเด็นการสร้างเศรษฐกิจและสังคมภายใต้โจทย์ “คาร์บอนต่ํา” โดยการสัมมนาครั้งนี้ได้บูรณาการความร่วมมือทั้งภาครัฐ เอกชน วิชาการ และประชาชน ซึ่งมีเป้าหมายในการลดการปล่อยคาร์บอนและก๊าซเรือนกระจกต่าง ๆ รวมถึงการปรับตัวให้เข้ากับสภาพภูมิอากาศในอนาคต ที่อาจส่งผลกระทบต่อเศรษฐกิจและความเป็นอยู่ของคนไทย ณ ชั้น 5 สามย่านมิตรทาวน์ฮอลล์ กทม.
นางสาวศุภมาส รมว.อว. กล่าวว่า การจัดสัมมนาในครั้งนี้ ชี้ให้เห็นว่าการรับมือกับการเปลี่ยนแปลงของสภาพภูมิอากาศ (Climate Change) จะกําหนดความอยู่รอดของเศรษฐกิจและสังคมไทย ขณะที่เป้าหมายการเปลี่ยนผ่านไปสู่การลดการปล่อยก๊าซเรือนกระจกสุทธิเป็นศูนย์ หรือ Net Zero อาจไม่รวดเร็วเท่าในหลาย ๆ ประเทศ อย่างไรก็ตาม กระทรวง อว. ตระหนักดีว่าประเทศไทยยังต้องการนโยบายและมาตรการที่เหมาะสมที่จะช่วยสนับสนุนการปรับเปลี่ยนไปสู่เศรษฐกิจและสังคมคาร์บอนต่ํา เพื่อผลักดันไทยไปสู่ Net Zero และทําให้เศรษฐกิจไทยเข้มแข็งและเติบโตได้อย่างยั่งยืน
“ในฐานะ รมว.กระทรวง อว. ตนได้กําหนดนโยบายที่มุ่งเน้นในด้านการวิจัยและนวัตกรรม คือ “วิจัย-นวัตกรรมดี ตอบโจทย์ ตรงความต้องการ” โดยเน้นประเด็นสําคัญของประเทศซึ่งสอดรับกับประเด็นสําคัญของโลก ได้แก่ Go Green พอเพียง ความยั่งยืน ความเป็นกลางทางคาร์บอน พลังงานสะอาด ความเป็นมิตรกับสิ่งแวดล้อม เศรษฐกิจชีวภาพ เศรษฐกิจสร้างสรรค์ และเทคโนโลยีปัญญาประดิษฐ์ (AI) นโยบายที่กล่าวมาทั้งหมดนี้จะต้องพึ่งพาข้อมูล องค์ความรู้ วิทยาการ ตลอดจนภาคีเครือข่ายจํานวนมาก ซึ่งกระทรวง อว. ได้เน้นหลักการสําคัญคือ "เอกชนนํา รัฐสนับสนุน" โดยให้เอกชนซึ่งเป็นผู้ที่จะใช้ประโยชน์ทําหน้าที่กําหนดทิศทางว่าควรจะทําเรื่องอะไร อย่างไร แล้วสถาบันวิจัยและมหาวิทยาลัยต่าง ๆ จะเข้าไปดําเนินการสนับสนุนอย่างเต็มกําลังโดยใช้ความต้องการเป็นตัวนํา สอดคล้องกับข้อเสนอของ TDRI ในเรื่อง “การปรับทักษะคนไทย...ทํางานใหม่ยุคคาร์บอนต่ํา” ที่ภาครัฐจะต้องหารือใกล้ชิดกับภาคเอกชนและภาคการศึกษา เพื่อเตรียมพร้อมในการจัดหลักสูตรที่เป็นที่ต้องการของตลาดแรงงานในอนาคต ทั้ง "การจ้างงานใหม่สีเขียว” ไปจนถึง “งานเดิมเติมทักษะสีเขียว” ซึ่งมีความต้องการมากขึ้นเรื่อย ๆ เพื่อตอบสนองต่อภาคธุรกิจ และภาคการผลิตในยุคคาร์บอนต่ํา ขณะเดียวกันก็จะยังคงพัฒนาแรงงานด้าน STEM อย่างต่อเนื่องต่อไป” นางสาวศุภมาส กล่าว
รัฐบาลไทย-ข่าวทำเนียบรัฐบาล-“ศุภมาส” รมว. กระทรวง อว. ร่วมเปิด "Hall of INTANIA" หอประชุมใหม่วิศวะ จุฬาฯ ตอบโจทย์การเรียนรู้และทำกิจกรรมรูปแบบใหม่รองรับยุค Metaverse
วันอังคารที่ 31 ตุลาคม 2566
“ศุภมาส” รมว. กระทรวง อว. ร่วมเปิด "Hall of INTANIA" หอประชุมใหม่วิศวะ จุฬาฯ ตอบโจทย์การเรียนรู้และทํากิจกรรมรูปแบบใหม่รองรับยุค Metaverse
“ศุภมาส” รมว. กระทรวง อว. ร่วมเปิด "Hall of INTANIA" หอประชุมใหม่วิศวะ จุฬาฯ ตอบโจทย์การเรียนรู้และทํากิจกรรมรูปแบบใหม่รองรับยุค Metaverse
เมื่อวันที่ 30 ตุลาคม 2566 นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เข้าร่วมในพิธีเปิด Hall of INTANIA หอประชุมคณะวิศวกรรมศาสตร์ จุฬาลงกรณ์มหาวิทยาลัย โดยมี ศ.ดร.สุพจน์ เตชวรสินสกุล คณบดีคณะวิศวกรรมศาสตร์ ให้การต้อนรับ ซึ่งหอประชุมคณะวิศวกรรมศาสตร์ จุฬาลงกรณ์มหาวิทยาลัย เป็นหอประชุมขนาดใหญ่ ได้ทําการปรับปรุงใหม่ในรอบ 57 ปี เพื่อให้เหมาะแก่การใช้งานทั้งด้านการเรียนการสอน การทํากิจกรรมต่างๆ รวมถึงรองรับยุค Metaverse ด้วยแนวคิด Internet of Things ณ อาคารวิศวกรรมศาสตร์ 3 ชั้น 1
นางสาวศุภมาส กล่าวว่า รู้สึกยินดีเป็นอย่างยิ่งที่ได้มาร่วมพิธีเปิดหอประชุมคณะวิศวกรรมศาสตร์ จุฬาลงกรณ์มหาวิทยาลัย ซึ่งได้มีการปิดปรับปรุงครั้งใหญ่และกลับมาเปิดใช้อีกครั้งอย่างเป็นทางการในวันนี้้ โมเดลการดําเนินโครงการในลักษณะนี้เราจะพบเห็นได้ทั่วไปในมหาวิทยาลัยชั้นนําระดับโลกที่กลุ่มศิษย์เก่าจะตั้งกองทุน ลงขันกันเพื่อสนับสนุนกิจการของคณะและมหาวิทยาลัยที่เขาสําเร็จการศึกษา เพื่อตอบแทนและส่งต่อโอกาสให้กับคนรุ่นต่อ ไป ดิฉันอยากจะเห็นมหาวิทยาลัยไทยมีแพลตฟอร์มกิจกรรมดีดีเช่นนี้ และนี่จะเป็นต้นแบบให้กับคณะและมหาวิทยาลัยอื่นๆ ต่อไป
รัฐบาลไทย-ข่าวทำเนียบรัฐบาล-รัฐบาลเตรียมจัดกิจกรรมเนื่องในวันนวมินทรมหาราช
วันอังคารที่ 31 ตุลาคม 2566
31/10/2566
รัฐบาลเตรียมจัดกิจกรรมเนื่องในวันนวมินทรมหาราช
วันพฤหัสบดีที่ 12 ตุลาคม 2566
รัฐบาลเตรียมจัดกิจกรรมเนื่องในวันนวมินทรมหาราช
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมน้อมรําลึกถึงพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช 13 ตุลาคม
โดยในส่วนกลางจะมีพิธีสวดพระพุทธมนต์และทําบุญตักบาตรพระสงฆ์ 189 รูป ในวันพรุ่งนี้ (13ต.ค.66) เวลา
07.30 น. ณ ท้องสนามหลวง ส่วนภูมิภาคจัดพิธี ณ ศาลากลางจังหวัดหรือสถานที่ที่เหมาะสม
และในต่างประเทศให้สถานเอกอัครราชทูตและสถานกงศุลจัดพิธีตามที่เห็นสมควรและเหมาะสม
พร้อมเชิญชวนหน่วยงานภาครัฐ เอกชน
จัดตั้งโต๊ะหมู่ประดิษฐานพระบรมฉายาลักษณ์พร้อมเครื่องราชสักการะ ตามอาคารสถานที่ ระหว่างวันที่ 1 –
31 ตุลาคม 2566
รวมถึงดําเนินกิจกรรมเทิดพระเกียรติและถวายเป็นพระราชกุศลตามที่เห็นสมควรและเหมาะสม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“วราวุธ” รมว.พม. เตรียมลงพื้นที่สำรวจอารยสถาปัตย์ พร้อมแก้ไขให้ถูกจุด ขอเข้าใจความรู้สึกคนพิการ ทดลองนั่งวีลแชร์ - ปิดตาเดินใช้ไม้เท้า ย่านใจกลางกรุง
วันอังคารที่ 31 ตุลาคม 2566
“วราวุธ” รมว.พม. เตรียมลงพื้นที่สํารวจอารยสถาปัตย์ พร้อมแก้ไขให้ถูกจุด ขอเข้าใจความรู้สึกคนพิการ ทดลองนั่งวีลแชร์ - ปิดตาเดินใช้ไม้เท้า ย่านใจกลางกรุง
“วราวุธ” รมว.พม. เตรียมลงพื้นที่สํารวจอารยสถาปัตย์ พร้อมแก้ไขให้ถูกจุด ขอเข้าใจความรู้สึกคนพิการ ทดลองนั่งวีลแชร์ - ปิดตาเดินใช้ไม้เท้า ย่านใจกลางกรุง
วันที่ 30 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ในช่วงบ่ายของพรุ่งนี้ (31 ต.ค. 66) ตนจะลงพื้นที่สํารวจอารยสถาปัตย์ในพื้นที่กรุงเทพฯ ชั้นใน ร่วมกับเครือข่ายฑูตอารยสถาปัตย์ ขจัดความเหลื่อมล้ําในสังคม ส่งเสริมสิทธิผู้พิการ - มนุษย์ล้อ และการท่องเที่ยวเพื่อคนทั้งมวล โดยเริ่มกิจกรรมในเวลา 13.30 น. รวมพลกันที่ลานน้ําพุ หน้าสยามพารากอน ซึ่งเป็นทางเชื่อมไปสถานี BTS สยาม จากนั้น 14.00 น. ตนจะทดลองนั่งรถเข็นวีลแชร์โดยเข็นไปเอง พร้อมกับ นายกฤษนะ ละไล ประธานมูลนิธิอารยสถาปัตย์เพื่อคนทั้งมวล แล้วออกเดินทางไปยังสถานี BTS สยาม และจะไปลงที่สถานี BTS เพลินจิต จากนั้นลงลิฟต์คนพิการไปยังชั้นล่างเพื่อสํารวจฟุตบาททางสัญจร ไปจนถึงหน้า เซ็นทรัล ชิดลม และเซ็นทรัล เอ็มบาสซี เพื่อสํารวจทางเท้าว่าเป็นอย่างไร และนอกจาก การนั่งรถเข็นวีลแชร์แล้ว ตนจะทดลองปิดตาเดิน โดยใช้ทางเท้าเพื่อดูว่า การเดินโดยใช้ไม้เท้าแบบคนตาบอด บนทางเดินของคนพิการในใจกลางกรุงเทพฯ นั้น เอื้อต่อการเดินทางมากน้อยอย่างไร ซึ่งนอกจากการสํารวจในพื้นที่กรุงเทพฯ แล้ว จะไปทํากิจกรรมเช่นนี้ที่จุดท่องเที่ยว ตลาดน้ําดําเนินสะดวก จังหวัดราชบุรี ด้วย
นายวราวุธ กล่าวต่อไปว่า กิจกรรมนี้จะทําให้ตนได้รู้ถึงความรู้สึกของคนที่จะต้องใช้รถเข็นวีลแชร์กับคนที่ตาบอดมองไม่เห็น และจะได้รู้ว่าหากเป็นเช่นนี้เราจะต้องขอความร่วมมือจากหน่วยงานใด และแก้ไขอย่างไร ในการที่จะทําให้กรุงเทพฯ และอีกหลายๆ จังหวัดในประเทศไทย เป็นพื้นที่ที่เหมาะสมสําหรับคนพิการในแต่ละสถานะ และจะผลักดันนโยบายอย่างเต็มที่ อย่างกรณีอารยสถาปัตย์นั้น ตนเคยเริ่มทํามาแล้วในหลายพื้นที่อุทยานฯ เช่น ทําทางลาดลงไปน้ําตกเจ็ดสาวน้อย เพื่อให้บริการกับคนพิการ ดังนั้น จากนี้ไป เราจะดูแลในหลายๆ พื้นที่ทั่วประเทศ ว่ามีสิ่งใดที่ควรจะต้องเพิ่มเติม ทําอะไร อย่างไรบ้าง ที่จะทําให้สังคมไทยเดินไปข้างหน้า โดยไม่ทิ้งใครไว้ข้างหลัง เพราะคนพิการไม่ใช่คนด้อยโอกาส เพียงแต่บางครั้งสังคมไม่ได้เอื้อในสิ่งที่จําเป็นต่อการดํารงชีพของคนพิการ ซึ่งเป็นหน้าที่ของรัฐ และหน้าที่ของทุกๆ คนที่จะทําให้คนพิการยืนอยู่อย่างมีเกียรติมีศักดิ์ศรีเท่ากันในสังคม
นายวราวุธ กล่าวเพิ่มเติมว่า ส่วนกรณีจะเกิดดราม่าหรือไม่ เพราะก่อนหน้านี้ ผู้ว่าราชการกรุงเทพมหานคร (นายชัชชาติ สิทธิพันธุ์) ได้ร่วมกิจกรรมเช่นเดียวกันนี้มาแล้วนั้น ตนคิดว่าไม่ดราม่าแน่นอน ถ้าสามารถทําให้หลายฝ่ายตื่นตัวขึ้นมาได้ก็น่าดีใจ และการที่ผู้ว่าราชการกรุงเทพมหานครได้ไปร่วมกิจกรรมอย่างที่เราเคยพูดคุยกันในที่ประชุมระหว่างกระทรวง พม. กับผู้ว่าราชการกรุงเทพมหานคร ต่างคนต่างแยกย้ายกันทํางาน ตนคิดว่าเป็นเรื่องที่ดีที่ทุกฝ่ายจะได้เร่งมือช่วยกันทํางาน ซึ่งการทํางานสองคนย่อมดีกว่าหนึ่งคน ไม่ได้เป็นการแย่งงานหรือดราม่าอะไรกัน มีคนทํางานมากกว่าหนึ่งคนถือเป็นเรื่องที่ดี เมื่อครั้งเราประชุมร่วมกัน เราได้พูดว่ามีหลายเรื่องที่เราจะต้องทําร่วมกัน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-แจ้ง! แรงงานไทยจากอิสราเอล ยื่นแบบ “ขอรับเงินค่าใช้จ่ายในการเดินทางกลับประเทศ” ได้ทันที
วันอังคารที่ 31 ตุลาคม 2566
แจ้ง! แรงงานไทยจากอิสราเอล ยื่นแบบ “ขอรับเงินค่าใช้จ่ายในการเดินทางกลับประเทศ” ได้ทันที
.....
แจ้งประชาสัมพันธ์ไปยัง “แรงงานไทยจากประเทศอิสราเอล” ที่ประสงค์เดินทางกลับไทย/กลับไทยแล้ว สามารถยื่นแบบคําขอรับเงินค่าใช้จ่ายในการเดินทางกลับประเทศ จากเหตุการณ์ไม่สงบในประเทศอิสราเอล ได้ที่
.
ศูนย์ช่วยเหลือแรงงานและติดตามสถานการณ์ความไม่สงบในประเทศอิสราเอล กระทรวงแรงงาน (ถ.มิตรไมตรี เขตดินแดง กรุงเทพ และสํานักงานแรงงานจังหวัดทุกจังหวัด) และสามารถติดตามการยื่นคําขอได้ที่ : Hotline call center กรมการกงสุล 02 572 8442
.
สําหรับ เอกสาร/หลักฐาน ที่ต้องเตรียม:
• บอร์ดดิ้งพาส หรือ ตั๋วเครื่องบิน/ใบเสร็จรับเงิน หรือ เอกสารการจ่ายเงิน
• สําเนาบัตรประชาชน
• สําเนาหนังสือเดินทาง/เอกสารเดินทาง
• สําเนาสมุดบัญชีธนาคารผู้รับบริการ
• อื่น ๆ (ถ้ามี)
.
ทั้งนี้ รายงานการยื่นคําร้องขอรับสิทธิประโยชน์กองทุน เพื่อช่วยเหลือคนหางานไปทํางานในต่างประเทศ (ข้อมูล ณ วันที่ 30 ต.ค.66) พบว่า ดําเนินการวินิจฉัยสั่งจ่ายไปแล้ว 865 คน รวมเป็นเงินทั้งสิ้น 13,090,000 บาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไอแบงก์ ส่งมอบเงินซะกาตในพื้นที่ 4 จังหวัดภาคใต้ น้อมรำลึกเนื่องในวันนวมินทรมหาราช 13 ต.ค. 2566
วันอังคารที่ 31 ตุลาคม 2566
31/10/2566
ไอแบงก์ ส่งมอบเงินซะกาตในพื้นที่ 4 จังหวัดภาคใต้ น้อมรําลึกเนื่องในวันนวมินทรมหาราช 13 ต.ค. 2566
ไอแบงก์ส่งมอบเงินซะกาตให้แก่ผู้มีสิทธิ์ได้รับซะกาตในพื้นที่จังหวัดชายแดนภาคใต้ เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช หรือวันคล้ายวันสวรรคต 13 ตุลาคม 2566 ครบ 7 ปี
ธนาคารอิสลามแห่งประเทศไทย (ไอแบงก์) ดําเนินกิจการตามพระราชบัญญัติธนาคารอิสลามแห่งประเทศไทย พ.ศ.2545 โดยมาตรา 12 แห่งพระราชบัญญัติฯ กําหนดให้ธนาคารมีวัตถุประสงค์เพื่อประกอบธุรกิจทางการเงินที่ไม่ผูกพันกับดอกเบี้ยและประกอบกิจการอื่นอีก 12 ประการ หนึ่งในกิจการอื่นคือ "การจัดการบัญชีซะกาต” ธนาคารจึงได้มีการเปิดบัญชีซะกาต เลขที่ 001-1-03879-9 สาขาคลองตัน ตั้งแต่วันที่ 28 กรกฎาคม 2548 เพื่อรับดําเนินการจัดการซะกาตแทนลูกค้าที่ประสงค์จะมอบหมายให้ธนาคารดําเนินการจัดการซะกาตแทนโดยไม่คิดค่าใช้จ่ายใด ๆ
ผศ.ดร.มะรอนิง สาแลมิง ประธานที่ปรึกษาและประธานอนุกรรมการซะกาตธนาคารอิสลามแห่งประเทศไทย เปิดเผยว่า ณ วันที่ 30 กันยายน 2566 ไอแบงก์ได้รับความไว้วางใจจากผู้ชําระเงินซะกาตให้จัดสรรแก่ผู้มีสิทธิ์ได้รับซะกาตตามศาสนบัญญัติ ทั้งสิ้นเป็นเงินจํานวน 1,372,385.06 บาท โดยในจํานวนดังกล่าวธนาคารได้ทยอยจัดสรรให้แก่ผู้มีสิทธิ์ได้รับซะกาตไปเเล้ว เป็นเงิน 1,091,000 บาท แบ่งเป็น 123 ทุน ได้แก่ทุนการศึกษา 71 ทุน ทุนประกอบอาชีพ 26 ทุน ทุนดํารงชีพ 23 ทุน และทุนจัดตั้งกองทุนซะกาตมัสยิดอีก 3 ทุน
ในวันนี้ (30 ตุลาคม 2566) ธนาคารได้นําเงินซะกาต มาส่งมอบให้แก่ผู้มีสิทธิ์ได้รับซะกาตในพื้นที่จังหวัดชายแดนภาคใต้ อีกเป็นเงิน 132,000 บาท ผ่าน นายแวดือราแม มะมิงจิ ประธานคณะกรรมการอิสลามประจําจังหวัดปัตตานี ทั้งนี้เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันนวมินทรมหาราช หรือวันคล้ายวันสวรรคต 13 ตุลาคม 2566 ครบ 7 ปี และเพื่อสืบสานพระราชปณิธาน เศรษฐกิจพอเพียงกับการพัฒนาอย่างยั่งยืน โดยเฉพาะการให้ความช่วยเหลือดูแลคนยากจน ผู้ด้อยโอกาส รวมทั้งยกระดับคุณภาพชีวิตของพี่น้องชาวไทยให้ดีขึ้น โดยการมอบซะกาตในวันนี้ จะถูกแจกจ่ายเป็น 16 ทุน กระจายไปยังพี่น้อง 4 จังหวัด รายละเอียดดังนี้
• สําหรับพี่น้องชาวปัตตานี มอบเงินซะกาตจํานวน 6 ทุน แบ่งเป็น ทุนการศึกษาระดับปริญญาตรี 2 ทุน ทุนละ 10,000 บาท เเละทุนประกอบอาชีพ 4 ทุน ทุนละ 7,000 บาท
• สําหรับพี่น้องชาวนราธิวาส มอบเงินซะกาตจํานวน 2 ทุน เป็นทุนการศึกษาระดับปริญญาตรี ทุนละ 10,000 บาท
• สําหรับพี่น้องชาวยะลา มอบเงินซะกาตจํานวน 6 ทุน แบ่งเป็นทุนการศึกษาระดับประถมศึกษา 2 ทุน ทุนละ 5,000 บาท ทุนการศึกษาระดับปริญญาตรี 2 ทุน ทุนละ 10,000 บาท เเละทุนประกอบอาชีพ 2 ทุน ทุนละ 7,000 บาท และ
• สําหรับพี่น้องชาวสงขลา มอบเงินซะกาตจํานวน 2 ทุน เป็นทุนการศึกษาระดับปริญญาตรีทุนละ 10,000 บาท
รัฐบาลไทย-ข่าวทำเนียบรัฐบาล-ไทย-ลาว ร่วมลงนามบันทึกความเข้าใจว่าด้วยการแลกเปลี่ยนวัฒนธรรมฯ ฉบับแรก มุ่งเน้นการเสริมสร้างความสัมพันธ์ฉันมิตรระหว่างสองประเทศ เน้นความร่วมมือด้านการปกป้องมรดกทางวัฒนธรรม
วันอังคารที่ 31 ตุลาคม 2566
ไทย-ลาว ร่วมลงนามบันทึกความเข้าใจว่าด้วยการแลกเปลี่ยนวัฒนธรรมฯ ฉบับแรก มุ่งเน้นการเสริมสร้างความสัมพันธ์ฉันมิตรระหว่างสองประเทศ เน้นความร่วมมือด้านการปกป้องมรดกทางวัฒนธรรม
ไทย-ลาว ร่วมลงนามบันทึกความเข้าใจว่าด้วยการแลกเปลี่ยนวัฒนธรรมฯ ฉบับแรก มุ่งเน้นการเสริมสร้างความสัมพันธ์ฉันมิตรระหว่างสองประเทศ เน้นความร่วมมือด้านการปกป้องมรดกทางวัฒนธรรม
ไทย-ลาว ร่วมลงนามบันทึกความเข้าใจว่าด้วยการแลกเปลี่ยนวัฒนธรรมฯ ฉบับแรก มุ่งเน้นการเสริมสร้างความสัมพันธ์ฉันมิตรระหว่างสองประเทศ เน้นความร่วมมือด้านการปกป้องมรดกทางวัฒนธรรม ด้านพิพิธภัณฑ์วิทยา การเก็บรักษาอนุสรณ์สถานทางประวัติศาสตร์ การค้นคว้าทางโบราณคดี และต่อต้านการลักลอบค้าวัตถุทางวัฒนธรรม
เมื่อวันที่ 30 ตุลาคม 2566 เวลา 09.20 น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และนายวันสี กัวมัว รองรัฐมนตรีกระทรวงแถลงข่าว วัฒนธรรม และการท่องเที่ยวแห่งสาธารณรัฐประชาธิปไตยประชาชนลาว ได้ลงนามบันทึกความเข้าใจว่าด้วยการแลกเปลี่ยนวัฒนธรรมระหว่างกระทรวงวัฒนธรรมแห่งราชอาณาจักรไทยกับกระทรวงแถลงข่าว วัฒนธรรม และการท่องเที่ยวแห่งสาธารณรัฐประชาธิปไตยประชาชนลาว โดยมีนายเศรษฐา ทวีสิน นายกรัฐมนตรี และนายสอนไซ สีพันดอน นายกรัฐมนตรีสาธารณรัฐประชาธิปไตยประชาชนลาว เป็นสักขีพยานในการลงนาม ณ สํานักงานนายกรัฐมนตรีสาธารณรัฐประชาธิปไตยประชาชนลาว
ทั้งนี้ บันทึกความเข้าใจว่าด้วยการแลกเปลี่ยนวัฒนธรรมฯ เป็นบันทึกความเข้าใจว่าด้วยการแลกเปลี่ยนวัฒนธรรมฉบับแรกระหว่างราชอาณาจักรไทยและสาธารณรัฐประชาธิปไตยประชาชนลาว ซึ่งมุ่งเน้นการเสริมสร้างความสัมพันธ์ฉันมิตรระหว่างสองประเทศ และความเข้าใจระหว่างประชาชนให้แน่นแฟ้นมากยิ่งขึ้น โดยบันทึกความเข้าใจฯ ได้ระบุรายละเอียดความร่วมมือต่างๆ ในสาขาวัฒนธรรม อาทิ การฝึกอบรม การแลกเปลี่ยนประสบการณ์และข้อมูลข่าวสารด้านวัฒนธรรม ตลอดจนความร่วมมือต่างๆ ระหว่างหน่วยงานที่เกี่ยวข้อง เพื่อสร้างความตระหนักรู้เกี่ยวกับวัฒนธรรมของกันและกัน การส่งเสริมการแลกเปลี่ยนและความร่วมมือด้านการปกป้องมรดกทางวัฒนธรรม โดยเฉพาะอย่างยิ่งในด้านพิพิธภัณฑ์วิทยา การเก็บรักษาอนุสรณ์สถานทางประวัติศาสตร์ และการค้นคว้าทางโบราณคดี รวมทั้งการดําเนินการร่วมกันต่อต้านการลักลอบค้าวัตถุทางวัฒนธรรม
รัฐบาลไทย-ข่าวทำเนียบรัฐบาล-รัฐบาลเดินหน้านโยบายเงินดิจิทัล พร้อมรับข้อเสนอแนะมาปรับปรุง
วันอังคารที่ 31 ตุลาคม 2566
31/10/2566
รัฐบาลเดินหน้านโยบายเงินดิจิทัล พร้อมรับข้อเสนอแนะมาปรับปรุง
วันพุธที่ 11 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบผลสํารวจของมหาวิทยาลัยหอการค้าไทย ถึงทัศนะต่อนโยบายเงินดิจิทัล 10,000 บาท
โดยกลุ่มตัวอย่างคือประชากร 1,280 คนจากทั่วประเทศ พบว่าร้อยละ 76.4 จะใช้เงินดิจิทัล
ในจํานวนนี้ร้อยละ 24.5 จะใช้เพื่อซื้อสินค้าในครัวเรือน ร้อยละ 21 จะใช้เพื่อซื้ออาหาร ประชากรร้อยละ
83.9 เชื่อว่าเงินดิจิทัลจะช่วยกระตุ้นเศรษฐกิจในพื้นที่ได้ในระดับปานกลางถึงมาก ทั้งนี้
รัฐบาลมุ่งมั่นที่จะดําเนินนโยบาย Digital Wallet เพื่อกระตุ้นให้เศรษฐกิจขยายตัวถึงร้อยละ 5 ในปีหน้า
จนเกิดการจ้างงานและการลงทุนตามมา โดยจะดําเนินการภายใต้กรอบวินัยการเงินการคลังอย่างเคร่งครัด
และจะนําข้อคิดเห็นจากภาคส่วนต่าง ๆมาพิจารณาปรับปรุงแนวทางในการดําเนินนโยบายให้เหมาะสมและมีประสิทธิภาพ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดให้ประชาชนถวายราชสักการะพระบรมราชานุสาวรีย์ อุทยานเฉลิมพระเกียรติ
วันอังคารที่ 31 ตุลาคม 2566
31/10/2566
เปิดให้ประชาชนถวายราชสักการะพระบรมราชานุสาวรีย์ อุทยานเฉลิมพระเกียรติ
วันศุกร์ที่ 13 ตุลาคม 2566
ต่อจากนี้ไป ขอเชิญรับฟังไทยคู่ฟ้า
สํานักพระราชวัง เปิดให้ประชาชนวางพวงมาลาและถวายราชสักการะ
เพื่อน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร 13 ต.ค. วันนวมินทรมหาราช ที่ พระบรมราชานุสาวรีย์
อุทยานเฉลิมพระเกียรติ สนามม้านางเลิ้ง เขตดุสิต
ในโอกาสนี้พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี
ทรงพระกรุณาโปรดเกล้าโปรดกระหม่อมพระราชทานอาหารและน้ําดื่มแก่ประชาชนโดยเริ่มแจกจ่ายในเวลา
10.00 น. เป็นต้นไป ประชาชนโดยสารรถฟรีได้จาก 4 แห่ง คือ อนุสาวรีย์ชัยสมรภูมิ สนามศุภชลาศัย ท่าช้าง
ถ.หน้าพระลาน ท้องสนามหลวง และ วงเวียนใหญ่ ตั้งแต่เวลา 08.00 น. – 18.00 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​“รัดเกล้า” เผย ครม.เห็นชอบให้ “น้ำตาลทราย” เป็นสินค้าควบคุมปี 2566 พร้อมมอบหมายให้ ก.อุตสาหกรรม ช่วยเหลือเกษตรกรชาวไรอ้อยอย่างเหมาะสมและเป็นธรรม
วันอังคารที่ 31 ตุลาคม 2566
31/10/2566
​“รัดเกล้า” เผย ครม.เห็นชอบให้ “น้ําตาลทราย” เป็นสินค้าควบคุมปี 2566 พร้อมมอบหมายให้ ก.อุตสาหกรรม ช่วยเหลือเกษตรกรชาวไรอ้อยอย่างเหมาะสมและเป็นธรรม
​“รัดเกล้า” เผย ครม.เห็นชอบให้ “น้ําตาลทราย” เป็นสินค้าควบคุมปี 2566 พร้อมมอบหมายให้ ก.อุตสาหกรรม ช่วยเหลือเกษตรกรชาวไรอ้อยอย่างเหมาะสมและเป็นธรรม
วันนี้ 31 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้ น้ําตาลทราย เป็นสินค้าควบคุมปี 2566 และมอบหมายให้กระทรวงอุตสาหกรรมกําหนดมาตรการช่วยเหลือเกษตรกรชาวไร่อ้อยให้ได้รับผลตอบแทนอย่างเหมาะสมและเป็นธรรม สอดคล้องกับต้นทุนการผลิตอ้อยในแต่ละช่วงเวลา โดยไม่ส่งผลกระทบต่อผู้บริโภคตามที่กระทรวงพาณิชย์เสนอ
นางรัดเกล้า กล่าวว่า ในส่วนของการช่วยเหลือเกษตรกรชาวไรอ้อย รัฐมนตรีว่าการกระทรวงอุตสาหกรรม​รับไปศึกษาดูผลกระทบที่จะเกิดกับเกษตรกรชาวไร่อ้อย​ ควบคู่กับติดตามค่าชดเชยต่างๆ​ ที่เกษตรกรควรจะได้รับ พร้อมนํามาตรการการช่วยเหลือมาเสนอเข้าที่ประชุม ครม. ภายใน 2 สัปดาห์นี้
“ครม. เห็นควรให้น้ําตาลทราย เป็นสินค้าควบคุม เนื่องจากราคาน้ําตาลทรายในตลาดโลกปรับสูงขึ้นจากสภาวะภัยแล้ง ความต้องการใช้ที่เพิ่มขึ้น ประกอบกับราคาจําหน่ายในประเทศต่ํากว่าราคาน้ําตาลทรายในตลาดโลก ซึ่งเป็นแรงจูงใจให้มีการส่งออกเพิ่มมากขึ้น กระทบต่อปริมาณน้ําตาลทรายและราคาในประเทศ ส่งผลให้ผู้บริโภคและอุตสาหกรรมต่อเนื่องได้รับผลกระทบ” นางรัดเกล้า กล่าว
รัฐบาลไทย-ข่าวทำเนียบรัฐบาล-“พิมพ์ภัทรา” เตือนประชาชน!!! ซื้อยางรถยนต์ให้เลือกที่มีเครื่องหมาย มอก.  หลัง สมอ. กวาดล้างสินค้าไม่ได้มาตรฐาน พบยางรถยนต์ตกเกรด ลบยี่ห้อ  กว่า 800 เส้น หวั่นเสี่ยงอันตราย
วันอังคารที่ 31 ตุลาคม 2566
31/10/2566
“พิมพ์ภัทรา” เตือนประชาชน!!! ซื้อยางรถยนต์ให้เลือกที่มีเครื่องหมาย มอก.  หลัง สมอ. กวาดล้างสินค้าไม่ได้มาตรฐาน พบยางรถยนต์ตกเกรด ลบยี่ห้อ  กว่า 800 เส้น หวั่นเสี่ยงอันตราย
“พิมพ์ภัทรา” เตือนประชาชน!!! ซื้อยางรถยนต์ให้เลือกที่มีเครื่องหมาย มอก. หลัง สมอ. กวาดล้างสินค้าไม่ได้มาตรฐาน พบยางรถยนต์ตกเกรด ลบยี่ห้อ กว่า 800 เส้นหวั่นเสี่ยงอันตรายถึงแก่ชีวิต
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ภายหลังจากได้มอบนโยบายให้สํานักงานมาตรฐานผลิตภัณฑ์อุตสาหกรรม (สมอ.) กวาดล้างสินค้าด้อยคุณภาพให้หมดไปจากท้องตลาดภายใน 6 เดือน ภายใต้ภารกิจ “Quick win” และติดตามความคืบหน้าของภารกิจ พบการยึดอายัดสินค้าไม่ได้มาตรฐานอย่างต่อเนื่อง ทั้งเครื่องใช้ไฟฟ้า วัสดุก่อสร้าง และสินค้าอุปโภคบริโภค ล่าสุด สมอ. เข้าตรวจค้นร้านจําหน่ายยางรถยนต์แห่งหนึ่งในตําบลห้วยใหญ่ อําเภอบางละมุง จังหวัดชลบุรี ที่มีการโฆษณาขายผ่านช่องทางออนไลน์ พบยางล้อรถยนต์ตกเกรดหลายขนาดที่นํามาลบยี่ห้อบนแก้มยาง จํานวน 684 เส้น และยางล้อที่ไม่มีเครื่องหมาย มอก. จํานวน 180 เส้น รวมทั้งสิ้น 864 เส้น มูลค่ากว่า 3.3 ล้านบาท ตนจึงสั่งการให้ สมอ. ดําเนินการตามกฎหมายกับผู้ประกอบการรายนี้ และเร่งตรวจสอบขยายผลไปถึงผู้กระทําความผิดรายอื่นต่อไปด้วย
นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า ยางล้อเป็นสินค้าที่ สมอ. ควบคุม เนื่องจากเกี่ยวข้องกับความปลอดภัยในชีวิตและทรัพย์สินของประชาชน การทํา นําเข้า ต้องได้รับอนุญาตจาก สมอ. ก่อน รวมถึงร้านจําหน่ายต้องขายเฉพาะสินค้าที่ได้มาตรฐานเท่านั้น หากฝ่าฝืนจะมีความผิดตามกฎหมาย สําหรับผู้ประกอบการรายนี้มีความผิดฐานจําหน่ายสินค้าไม่ได้มาตรฐาน มีโทษจําคุกไม่เกิน 6 เดือน หรือปรับไม่เกิน 5 แสน หรือทั้งจําทั้งปรับ หลังจากนี้ สมอ. จะตรวจสอบเพื่อขยายผลไปถึงผู้ทําผลิตภัณฑ์ยางรถยนต์ดังกล่าวต่อไป
“ฝากถึงประชาชนที่กําลังมองหายางรถยนต์ รถมอเตอร์ไซค์ หรือกําลังจะเปลี่ยนยางใหม่ ให้สังเกต
เครื่องหมาย มอก. คู่กับ QR Code โดยท่านสามารถสแกนเพื่อตรวจสอบแหล่งที่มาของยางเส้นนั้นได้ เช่น ผู้รับใบอนุญาต รายละเอียดเกี่ยวกับสินค้าที่ได้รับใบอนุญาต ก่อนตัดสินใจซื้อ และยังเป็นข้อมูลในการตรวจสอบหรือร้องเรียนในกรณีที่สินค้าไม่เป็นไปตามมาตรฐานตามที่ระบุไว้ นอกจากนี้ ให้สังเกตลักษณะภายนอกของยาง ต้องอยู่ในสภาพเรียบร้อย ที่แก้มยางต้องไม่มีร่องรอยการลบยี่ห้อ ทั้งนี้ เพื่อความมั่นใจให้เลือกซื้อจากร้านจําหน่ายที่เชื่อถือได้ เช่น ร้านที่มีป้ายสัญลักษณ์ “ร้าน มอก.” ถือเป็นอีกทางเลือกหนึ่งที่ประชาชนมั่นใจได้ เพราะผ่านการตรวจประเมินตามหลักเกณฑ์ของ สมอ. แล้ว และขอเตือนไปยังผู้ประกอบการที่กําลังฝ่าฝืนกฎหมาย โดยนํายางตกเกรดมาดัดแปลงโดยการลบยี่ห้อออกแล้วส่งขาย หรือนํามาประทับตรายี่ห้อใหม่ว่า การกระทําดังกล่าวถือเป็นภัยสังคม สร้างความเสียหายให้กับประชาชนถึงแก่ชีวิต หากพบการกระทําความผิดจะส่งเรื่องดําเนินคดีเพื่อเอาผิดให้ถึงที่สุด” นายวันชัยฯ กล่าว
30 ตุลาคม 2566
รัฐบาลไทย-ข่าวทำเนียบรัฐบาล-“ปานปรีย์” ลาครม. บินด่วน หารือ กาตาร์ อียิปต์ เจรจาปล่อยตัวประกันตามคำสั่งนายกฯ
วันอังคารที่ 31 ตุลาคม 2566
31/10/2566
“ปานปรีย์” ลาครม. บินด่วน หารือ กาตาร์ อียิปต์ เจรจาปล่อยตัวประกันตามคําสั่งนายกฯ
“ปานปรีย์” ลาครม. บินด่วน หารือ กาตาร์ อียิปต์ เจรจาปล่อยตัวประกันตามคําสั่งนายกฯ
วันที่ 31 ตุลาคม 2566 นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ได้ให้สัมภาษณ์ถึงการช่วยเหลือตัวประกันไทยที่ถูกกลุ่มฮามาสจับกุมตัวว่า ตนมีภารกิจต้องเดินทางเช้าวันนี้ตามคําสั่งนายกรัฐมนตรี โดยจะเดินทางเยือนรัฐกาตาร์และสาธารณรัฐอาหรับอียิปต์ ระหว่างเช้าวันนี้ 31 ตุลาคม – 2 พฤศจิกายน 2566 เพื่อพบกับผู้นํารัฐบาลและรัฐมนตรีว่าการกระทรวงการต่างประเทศของทั้งสองประเทศ และหารือเกี่ยวกับการให้ความช่วยเหลือคนไทยที่ถูกจับเป็นตัวประกันจากสถานการณ์สู้รบในอิสราเอล และแลกเปลี่ยนมุมมองเกี่ยวกับสถานการณ์และพัฒนาการในภูมิภาค หารือถึงการส่งเสริมความสัมพันธ์ทวิภาคี รวมถึงประเด็นอื่น ๆ ที่อยู่ในความสนใจร่วมกัน
ทั้งนี้ ตนมีกําหนดพบหารือกับนายกรัฐมนตรีและรัฐมนตรีว่าการกระทรวงการต่างประเทศกาตาร์ในวันที่ 31 ตุลาคม 2566 ที่กรุงโดฮา และพบกับรัฐมนตรีว่าการกระทรวงการต่างประเทศสาธารณรัฐอาหรับอียิปต์ในวันที่ 1 พฤศจิกายน 2566 ที่กรุงไคโร
ซึ่งที่ผ่านมาได้มีการโทรศัพท์หารือและชี้แจงไปหลายครั้งแล้วไม่ว่าจะผ่านสื่อหรือผ่านการพูดคุยทางโทรศัพท์ รวมถึงผู้ที่ได้รับมอบหมายให้ทําหน้าที่ประสานงานว่าอยากให้มีการปล่อยตัวคนไทยโดยเร็ว เพราะเป็นผู้ที่เข้าไปทํามาหากิน และไม่ได้มีความขัดแย้งกับผู้ใด
นายปานปรีย์กล่าวว่า ความตั้งใจของไทยคืออยากให้มีการปล่อยตัวประกันโดยเร็วที่สุด อย่างไรก็ดีขณะนี้ไม่มีใครทราบว่าตัวประกันทั้งหมดอยู่ที่บริเวณไหน อยู่ในประเทศใด และอยู่ในหรือนอกฉนวนกาซาหรือไม่ แต่ในส่วนของรัฐบาลไทยเราเปิดการเจรจาทุกช่องทางที่มีอยู่ที่จะสามารถประสานกับฮามาสได้เพื่อขอให้เขาทําการปล่อยตัวประกันโดยเร็วที่สุด
ผู้สื่อข่าวถามว่าหลังจากที่กระทรวงการต่างประเทศได้ประกาศแจ้งให้คนไทยรีบเดินทางกลับบ้านโดยเร็วที่สุด มีผู้มาลงทะเบียนเพิ่มขึ้นบ้างหรือไม่ นายปานปรีย์กล่าวว่า เราได้ขอร้องเพราะอยากให้ทุกคนปลอดภัยมากที่สุด ท่านนายกรัฐมนตรีก็ได้ออกแถลงการณ์ไปแล้ว เพราะไม่มีใครทราบว่าสถานการณ์ทั้งในอิสราเอลและกาซาจะรุนแรงมากขึ้นขนาดไหน จึงไม่อยากให้คนไทยได้รับผลกระทบ ได้รับบาดเจ็บหรือเสียชีวิต จึงอยากจะขอย้ําอีกครั้งหนึ่งว่าขอให้คนไทยกลับประเทศโดยเร็วที่สุด
ทั้งนี้ปานปรีย์ยังกล่าวอีกว่า ตนได้รายงานนายกฯ เศรษฐาแล้วว่าต้องลา ครม. ด่วนเพราะการช่วยเหลือตัวประชาชนเป็นภารกิจเร่งด่วนที่ต้องทํา
รัฐบาลไทย-ข่าวทำเนียบรัฐบาล-นายกฯ มอบ รมว. กต. บินด่วนวันนี้ เยือน ‘กาตาร์ - อียิปต์’ หารือช่วยเหลือตัวประกันไทยในอิสราเอล
วันอังคารที่ 31 ตุลาคม 2566
นายกฯ มอบ รมว. กต. บินด่วนวันนี้ เยือน ‘กาตาร์ - อียิปต์’ หารือช่วยเหลือตัวประกันไทยในอิสราเอล
.....
นายเศรษฐา ทวีสิน นายกรัฐมนตรี และรมว.กค. มอบหมายภารกิจเร่งด่วนให้ นายปานปรีย์ พหิทธานุกร รองนายกรัฐมนตรี และ รมว.กต. เดินทางเยือนรัฐกาตาร์และสาธารณรัฐอาหรับอียิปต์ ระหว่างวันที่ 31 ต.ค. – 2 พ.ย. 66 เพื่อพบกับผู้นํารัฐบาลและรัฐมนตรีว่าการกระทรวงการต่างประเทศของทั้งสองประเทศ และหารือเกี่ยวกับการให้ความช่วยเหลือคนไทยที่ถูกจับเป็นตัวประกันจากสถานการณ์สู้รบในอิสราเอล และแลกเปลี่ยนมุมมองเกี่ยวกับสถานการณ์และพัฒนาการในภูมิภาค หารือถึงการส่งเสริมความสัมพันธ์ทวิภาคี รวมถึงประเด็นอื่น ๆ ที่อยู่ในความสนใจร่วมกัน
.
ความตั้งใจของไทยคือ ต้องการให้ปล่อยตัวประกันโดยเร็วที่สุด ซึ่งขณะนี้ยังไม่ทราบว่าตัวประกันทั้งหมดอยู่ที่บริเวณไหน อยู่ในประเทศใด และอยู่ในหรือนอกฉนวนกาซาหรือไม่ ซึ่งรัฐบาลได้เปิดการเจรจาทุกช่องทางที่มีอยู่ที่จะสามารถประสานกับกลุ่มฮามาสเพื่อขอให้ปล่อยตัวประกันโดยเร็วที่สุด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. มีมติอนุมัติ/เห็นชอบในเรื่องแต่งตั้งข้าราชการการเมือง และข้าราชการประจำ วันที่ 31 ตุลาคม 2566
วันอังคารที่ 31 ตุลาคม 2566
31/10/2566
ครม. มีมติอนุมัติ/เห็นชอบในเรื่องแต่งตั้งข้าราชการการเมือง และข้าราชการประจํา วันที่ 31 ตุลาคม 2566
ครม. มีมติอนุมัติ/เห็นชอบในเรื่องแต่งตั้งข้าราชการการเมือง และข้าราชการประจํา วันที่ 31 ตุลาคม 2566
นายชัย วัชรงค์ โฆษกประจําสํานักนายกรัฐมนตรี เปิดเผยผลการประชุมคณะรัฐมนตรีวันที่ 31 ตุลาคม 2566 คณะรัฐมนตรีมีมติอนุมัติ/เห็นชอบ ในเรื่องแต่งตั้ง ดังนี้
การบรรจุและแต่งตั้งผู้ออกจากราชการกลับเข้ารับราชการประเภทบริหารระดับสูง (กระทรวงคมนาคม)
คณะรัฐมนตรีมีมติอนุมัติตามที่กระทรวงคมนาคมเสนอ ให้บรรจุและแต่งตั้ง นายวิทยา ยาม่วง กลับเข้ารับราชการในตําแหน่ง รองปลัดกระทรวง (นักบริหารระดับสูง) สํานักงานปลัดกระทรวง ที่ว่างอยู่ โดยให้มีผลตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
การแต่งตั้งข้าราชการพลเรือนสามัญประเภทบริหารระดับสูง (กระทรวงคมนาคม)
คณะรัฐมนตรีมีมติอนุมัติตามที่กระทรวงคมนาคมเสนอให้ย้าย นายกริชเพชร ชัยช่วย ผู้ตรวจราชการกระทรวง (ผู้ตรวจราชการกระทรวงระดับสูง) สํานักงานปลัดกระทรวง ไปดํารงตําแหน่งอธิบดี (นักบริหารระดับสูง) กรมเจ้าท่า ที่ว่างอยู่ โดยให้มีผลตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-รองนายกฯ พีระพันธุ์ เผย ครม. มีมติเห็นชอบปรับลดภาษีสรรพสามิตสำหรับน้ำมันเบนซินแก๊สโซฮอล์ 95 และเบนซินแก๊สโซฮอล์ 91 ลงลิตรละ 1 บาท รวม 3 เดือน มีผล 7 พ.ย. 66
วันอังคารที่ 31 ตุลาคม 2566
31/10/2566
รองนายกฯ พีระพันธุ์ เผย ครม. มีมติเห็นชอบปรับลดภาษีสรรพสามิตสําหรับน้ํามันเบนซินแก๊สโซฮอล์ 95 และเบนซินแก๊สโซฮอล์ 91 ลงลิตรละ 1 บาท รวม 3 เดือน มีผล 7 พ.ย. 66
รองนายกฯ พีระพันธุ์ เผย ครม. มีมติเห็นชอบปรับลดภาษีสรรพสามิตสําหรับน้ํามันเบนซินแก๊สโซฮอล์ 95 และเบนซินแก๊สโซฮอล์ 91 ลงลิตรละ 1 บาท รวม 3 เดือน มีผล 7 พ.ย. 66
วันนี้ (31 ตุลาคม 2566) ที่ทําเนียบรัฐบาล นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ให้สัมภาษณ์สื่อมวลชน ภายหลังการประชุมคณะรัฐมนตรี ว่า ในฐานะรัฐมนตรีว่าการกระทรวงพลังงาน ได้เสนอเรื่อง การปรับลดราคาน้ํามันเบนซินแก๊สโซฮอล์ ให้คณะรัฐมนตรีรับทราบแนวทาง ซึ่งจะต้องได้รับการสนับสนุนจากกระทรวงการคลังในเรื่อง การปรับลดภาษีสรรพสามิต ซึ่งแต่เดิม กระทรวงพลังงานได้เสนอแนวทางการปรับลดราคาน้ํามันเบนซินแก๊สโซฮอล์ต่อที่ประชุมคณะรัฐมนตรีเมื่อสัปดาห์ที่ผ่านมา โดยเสนอว่าจะปรับลดราคาน้ํามันเบนซินแก๊สโซฮอล์ 91 ลง 2.50 บาทต่อลิตร แต่หลังจากที่ได้ไปทํางานเมื่อสัปดาห์ที่ผ่านมา ได้รับทราบจากกระทรวงการคลังว่า ภาษีสรรพสามิตไม่ได้แบ่งแยกสําหรับน้ํามันแก๊สโซฮอล์ 95 กับน้ํามันแก๊สโซฮอล์ 91 โดยเป็นอัตราเดียวกัน ถ้าลดราคาก็ต้องลดหมด ไม่ได้แยก ซึ่งกระทรวงการคลังเห็นว่าไม่สามารถที่จะปรับลดอัตราภาษีสรรพสามิตลง 2.50 บาทต่อลิตรสําหรับน้ํามันเบนซินแก๊สโซฮอล์ทุกประเภทได้ จึงได้หาทางออกร่วมกัน ฉะนั้น จึงได้เสนอการปรับอัตราภาษีสรรพสามิตสําหรับน้ํามันเบนซินแก๊สโซฮอล์ทั้ง 91 และ 95 ลงในอัตรา 1 บาทต่อลิตรเท่ากัน ซึ่งในส่วนของเบนซินแก๊สโซฮอล์ 91 ทางกระทรวงพลังงานโดยกองทุนน้ํามันเชื้อเพลิงจะไปบริหารจัดการเพิ่มอีก 1.50 บาทต่อลิตร ให้เป็น 2.50 บาทต่อลิตรตามที่ได้เสนอไว้ ฉะนั้นส่วนที่ได้เพิ่มเติมมาคือแก๊สโซฮอล์ 95 ทั้งนี้ ที่ประชุมคณะรัฐมนตรีโดยกระทรวงการคลังเสนอว่า ให้กระทรวงพลังงานไปบริหารจัดการเรื่องกองทุนน้ํามันต่อไป ซึ่งตนจะรับไปดําเนินการในส่วนที่จะทําให้เกิดประโยชน์กับพี่น้องประชาชนได้มากที่สุด
“การลดราคาน้ํามันแก๊สโซฮอล์ที่เสนอวันนี้ มีผลตั้งแต่วันที่ 7 พฤศจิกายน 2566 เป็นต้นไป รวมเป็นเวลา 3 เดือน สําหรับการเริ่มลดราคาตั้งแต่วันที่ 7 พฤศจิกายน เป็นต้นไปนั้น เพื่อให้ผู้ค้าน้ํามันได้มีเวลาในการปรับสต็อกน้ํามันด้วย ทั้งนี้ ในส่วนของแก๊สโซฮอล์ 91 ที่กระทรวงพลังงานโดยกองทุนน้ํามันเชื้อเพลิงต้องไปบริหารจัดการเพิ่มอีก 1.50 บาทต่อลิตร นั้น จะพยายามทําให้ทันวันที่ 7 พฤศจิกายน” นายพีระพันธุ์ กล่าว
รัฐบาลไทย-ข่าวทำเนียบรัฐบาล-โครงการสินเชื่อคืนถิ่นแรงงานไทย (อิสราเอล)
วันอังคารที่ 31 ตุลาคม 2566
31/10/2566
โครงการสินเชื่อคืนถิ่นแรงงานไทย (อิสราเอล)
โครงการสินเชื่อคืนถิ่นแรงงานไทย (อิสราเอล) มีวัตถุประสงค์เพื่อให้แรงงานไทยที่ไปทํางานที่ประเทศอิสราเอลชําระหนี้ที่กู้ยืมสําหรับการไปทํางานที่ประเทศอิสราเอลและ/หรือเพื่อลงทุนประกอบอาชีพภายหลังจากเดินทางกลับมาประเทศไทย
นายเผ่าภูมิ โรจนสกุล เลขานุการรัฐมนตรีว่าการกระทรวงการคลัง เปิดเผยว่า จากสถานการณ์ความไม่สงบในประเทศอิสราเอลที่มีแนวโน้มยืดเยื้อและขยายเป็นวงกว้างมากขึ้น ส่งผลให้เกิดความสูญเสียต่อชีวิตและทรัพย์สินของประชาชนในพื้นที่ ซึ่งรวมถึงแรงงานไทยที่เดินทางไปทํางานอยู่ในประเทศดังกล่าวได้รับผลกระทบจากเหตุการณ์ที่เกิดขึ้น ทั้งได้รับบาดเจ็บ เสียชีวิต หรือถูกจับเป็นตัวประกัน โดยแรงงานไทยบางส่วนทยอยเดินทางกลับประเทศไทยก่อนครบกําหนดระยะเวลาตามสัญญาจ้าง ในขณะที่บางส่วนยังไม่ตัดสินใจเดินทางกลับ เนื่องจากยังมีความกังวลเกี่ยวกับรายได้ที่ไม่เพียงพอต่อค่าใช้จ่ายในครัวเรือน ภาระหนี้สินที่เกิดจากการเดินทางไปทํางานยังประเทศอิสราเอล รวมถึงการเริ่มต้นประกอบอาชีพภายหลังจากเดินทางกลับมาประเทศไทย ดังนั้น เพื่อเป็นการบรรเทาผลกระทบที่เกิดขึ้นคณะรัฐมนตรีจึงได้มีมติเมื่อวันที่ 31 ตุลาคม 2566 เห็นชอบโครงการสินเชื่อคืนถิ่นแรงงานไทย (อิสราเอล) โดยมีสาระสําคัญของโครงการ ดังนี้
โครงการสินเชื่อคืนถิ่นแรงงานไทย (อิสราเอล) มีวัตถุประสงค์เพื่อให้แรงงานไทยที่ไปทํางานที่ประเทศอิสราเอลชําระหนี้ที่กู้ยืมสําหรับการไปทํางานที่ประเทศอิสราเอลและ/หรือเพื่อลงทุนประกอบอาชีพภายหลังจากเดินทางกลับมาประเทศไทย โดยธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อวงเงินรวม 2,000 ล้านบาท (แห่งละ 1,000 ล้านบาท) ให้แก่แรงงานไทยที่ไปทํางานที่ประเทศอิสราเอลที่ประกอบอาชีพเดิมคือค้าขายหรืออาชีพอิสระ (ขอสินเชื่อผ่านธนาคารออมสิน) หรือเป็นเกษตรกรหรือบุคคลในครัวเรือนเกษตรกร (ขอสินเชื่อผ่าน ธ.ก.ส.) วงเงินสินเชื่อไม่เกินรายละ 150,000 บาท คิดดอกเบี้ยลดต้นลดดอกในอัตราร้อยละ 1 ต่อปี (Effective Rate) ปลอดชําระหนี้เงินต้นสูงสุด 12 งวดแรก ระยะเวลาชําระคืนเงินงวดสูงสุดไม่เกิน 20 ปี ทั้งนี้ สามารถยื่นขอสินเชื่อได้จนถึงวันที่ 30 มิถุนายน 2567
กระทรวงการคลังคาดว่า โครงการสินเชื่อคืนถิ่นแรงงานไทย (อิสราเอล) จะสามารถช่วยเหลือแรงงานไทยที่เดินทางกลับจากประเทศอิสราเอลผ่านแหล่งเงินทุนดอกเบี้ยต่ําได้อย่างเพียงพอ ซึ่งจะมีส่วนช่วยบรรเทาความเดือดร้อนให้แรงงานไทยที่เดินทางกลับประเทศมีสภาพคล่องที่เพียงพอในการเริ่มต้นประกอบอาชีพหรือแบ่งเบาภาระหนี้สิน เพื่อบรรเทาและป้องกันความเสี่ยงทางเศรษฐกิจที่อาจเกิดขึ้นในระยะต่อไป
สอบถามข้อมูลเพิ่มเติม
o ธนาคารออมสิน โทร. 02 299 8000 หรือสายด่วน 1115
o ธนาคารเพื่อการเกษตรและสหกรณ์การเกษตร โทร. 02 555 0555
รัฐบาลไทย-ข่าวทำเนียบรัฐบาล-​รองโฆษกฯ​ รัดเกล้า​ ย้ำ​ข่าวดีเรื่องลดราคาเบนซิ​ล​ ลดลง​ 2.5​ บ/ล. แน่​สำหรับโซฮอล​ 91​ เพิ่มเติมคือ​ โซฮอล​ 95​ ก็ลดลง​ 1 บ/ล.
วันอังคารที่ 31 ตุลาคม 2566
31/10/2566
​รองโฆษกฯ​ รัดเกล้า​ ย้ํา​ข่าวดีเรื่องลดราคาเบนซิ​ล​ ลดลง​ 2.5​ บ/ล. แน่​สําหรับโซฮอล​ 91​ เพิ่มเติมคือ​ โซฮอล​ 95​ ก็ลดลง​ 1 บ/ล.
ครม.รับทราบมาตรการลดภาระค่าใช้จ่ายด้านน้ํามันเชื้อเพลิงให้แก่ประชาชนและมอบหมายให้กระทรวงพลังงานและหน่วยงานที่เกี่ยวข้องดําเนินการตามมาตรการดังกล่าว ตามขั้นตอนของกฎหมายและระเบียบที่เกี่ยวข้องต่อไป
วันนี้ 31 ต.ค. 66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีรับทราบมาตรการลดภาระค่าใช้จ่ายด้านน้ํามันเชื้อเพลิงให้แก่ประชาชน และมอบหมายให้กระทรวงพลังงานและหน่วยงานที่เกี่ยวข้องดําเนินการตามมาตรการดังกล่าว ตามขั้นตอนของกฎหมายและระเบียบที่เกี่ยวข้องต่อไป สําหรับมาตรการลดภาระค่าใช้จ่ายด้านน้ํามันเชื้อเพลิง มีรายละเอียด ดังนี้
1.ราคาน้ํามันเบนซิน บริหารราคาน้ํามันเบนซิน โดยกระทรวงพลังงานและกระทรวงการคลัง ร่วมกันบริหารจัดการราคาขายปลีก โดยใช้กลไกของภาษีสรรพสามิตและกองทุนน้ํามันเชื้อเพลิงในการลดราคาขายปลีกน้ํามันเบนซินแก๊สโซฮอล์ 91 ลง 2.50 บาท ต่อลิตรโดยจะปรับลดภาษีสรรพสามิตสําหรับน้ํามันเบนซินแก๊สโซฮอล์ 91 ลงในอัตรา 1 บาทต่อลิตร และกองทุนน้ํามันเชื้อเพลิงจะบริหารจัดการเพิ่มเติมในอัตรา 1.50 บาทต่อลิตร
2. เนื่องจากอัตราภาษีสรรพสามิตสําหรับน้ํามันเบนซินแก๊สโซฮอล์ทุกประเภทเป็นอัตราเดียวกันมิได้แยกอัตราภาษีสรรพสามิต สําหรับน้ํามันเบนซินแก๊สโซฮอล์ 91 เป็นการเฉพาะ ดังนั้น การปรับลดอัตราภาษีสรรพสามิตในกรณีนี้ จึงต้องปรับลดภาษีสรรพสามิตสําหรับน้ํามันเบนซินแก๊สโซฮอล์ 95 ลงในอัตรา 1 บาทต่อลิตรด้วย
3.ปรับลดอัตราภาษีสรรพสามิตสําหรับน้ํามันเบนซินแก๊สโซฮอล์อื่นๆ ดังนี้ (1) น้ํามันแก๊สโซฮอล์ อี 10 ตามหลักเกณฑ์และเงื่อนไขที่อธิบดีประกาศกําหนด มีอัตราภาษีตามปริมาณในอัตราลิตรละ 4.950 บาท จากเดิมที่กําหนดไว้ในอัตราตามปริมาณลิตรละ 5.850 บาท (2) น้ํามันแก๊สโซฮอล์ อี 20 ตามหลักเกณฑ์และเงื่อนไขที่อธิบดีประกาศกําหนด มีอัตราภาษีตามปริมาณในอัตราลิตรละ 4.400 บาท จากเดิมที่กําหนดไว้ในอัตราตามปริมาณลิตรละ 5.200 บาท (3) น้ํามันแก๊สโซฮอล์ อี 85 ตามหลักเกณฑ์และเงื่อนไขที่อธิบดีประกาศกําหนด มีอัตราภาษีตามปริมาณในอัตราลิตรละ 0.825 บาท จากเดิมที่กําหนดไว้ในอัตราตามปริมาณลิตรละ 0.975 บาท
ทั้งนี้ มีผลตั้งแต่วันที่ 7 พฤศจิกายน 2566 ถึงวันที่ 31 มกราคม 2567
รัฐบาลไทย-ข่าวทำเนียบรัฐบาล-เรื่อง การยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติอินเดียและไต้หวัน เป็นกรณีพิเศษและเป็นการชั่วคราว
วันอังคารที่ 31 ตุลาคม 2566
31/10/2566
เรื่อง การยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติอินเดียและไต้หวัน เป็นกรณีพิเศษและเป็นการชั่วคราว
เรื่อง การยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติอินเดียและไต้หวัน เป็นกรณีพิเศษและเป็นการชั่วคราว
วันนี้ (31 ต.ค. 66) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรีมีมติ อนุมัติในหลักการ ในการกําหนดให้ “สาธารณรัฐอินเดียและไต้หวัน” เป็นรายชื่อประเทศ/ดินแดนในประกาศกระทรวงมหาดไทย เรื่อง กําหนดรายชื่อประเทศ/ดินแดนที่ผู้ถือหนังสือเดินทางหรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการท่องเที่ยวเป็นกรณีพิเศษ และให้อยู่ในราชอาณาจักรได้ไม่เกิน 30 วัน ตั้งแต่วันที่ 10 พฤศจิกายน 2566 – 10 พฤษภาคม 2567 (ระยะเวลา 6 เดือน) ซึ่งเป็นช่วงฤดูการท่องเที่ยวของชาวอินเดียและไต้หวัน เพื่อเป็นประโยชน์ต่อมิติเศรษฐกิจและการต่างประเทศในภาพรวม
นอกจากนี้ ได้มอบหมายหน่วยงานที่เกี่ยวข้อง ได้แก่ สํานักงานตรวจคนเข้าเมือง และกระทรวงมหาดไทย ดําเนินการปรับปรุงแก้ไขประกาศหรือกฎระเบียบที่เกี่ยวข้องต่อไป รวมทั้งหน่วยงานความมั่นคงให้กํากับ ติดตาม และประเมินผลกระทบจากการออกประกาศ มท. ฉบับดังกล่าว ภายหลังครบระยะเวลา 6 เดือน ที่ประกาศไว้
ทั้งนี้ จากการพิจารณาข้อมูลนักท่องเที่ยวจากอินเดียและไต้หวัน พบว่า ตั้งแต่เดือนมกราคม - เดือนกันยายน 2566 มีนักท่องเที่ยวอินเดียเดินทางเข้าไทยจํานวน 1,162,251 คน และคาดการณ์ว่าภายในสิ้นปี 2566 จะเดินทางเข้าไทยอีกประมาณ 1.55 ล้านคน โดยนักท่องเที่ยวอินเดียใช้จ่ายประมาณ 41,000 บาท/การมาท่องเที่ยว 1 ครั้ง ขณะที่ไต้หวัน ใช้จ่ายประมาณ 43,000 บาท/การมาท่องเที่ยว 1 ครั้ง คาดว่าภายในปี 2566 จะมีจํานวนนักท่องเที่ยวเดินทางเข้าไทยประมาณ 700,000 คน
รัฐบาลไทย-ข่าวทำเนียบรัฐบาล-มาแล้ว ! สลากถุงทอง หน่วยละ 2,000 บาท ลุ้นรางวัลที่ 1 จำนวน 60 ล้านบาท 24 ครั้ง
วันจันทร์ที่ 30 ตุลาคม 2566
30/10/2566
มาแล้ว ! สลากถุงทอง หน่วยละ 2,000 บาท ลุ้นรางวัลที่ 1 จํานวน 60 ล้านบาท 24 ครั้ง
ธ.ก.ส. ฉลองก้าวสู่ปีที่ 58 เปิดตัว “สลาก ธ.ก.ส. ชุดถุงทอง” หน่วยละ 2,000 บาท ลุ้นรางวัลที่ 1 Grand Prize มูลค่า 60 ล้านบาท และรางวัลอื่น ๆ รวมมูลค่ากว่า 77 ล้านบาทต่อเดือน ถึง 24 ครั้ง แบ่งเป็น 5 หมวด ๆ ละ 10 ล้านหน่วย รวมวงเงินรับฝาก 100,000 ล้านบาท
ธ.ก.ส. ฉลองก้าวสู่ปีที่ 58 เปิดตัว “สลาก ธ.ก.ส. ชุดถุงทอง” หน่วยละ 2,000 บาท ลุ้นรางวัลที่ 1 Grand Prize มูลค่า 60 ล้านบาท และรางวัลอื่น ๆ รวมมูลค่ากว่า 77 ล้านบาทต่อเดือน ถึง 24 ครั้ง แบ่งเป็น 5 หมวด ๆ ละ 10 ล้านหน่วย รวมวงเงินรับฝาก 100,000 ล้านบาท เมื่อฝากครบ 2 ปี ได้รับดอกเบี้ยทันที 0.875% ดอกเบี้ยและเงินรางวัลสําหรับบุคคลธรรมดาไม่เสียภาษี เปิดรับฝากวันที่ 1 พฤศจิกายนนี้ ผ่านแอปพลิเคชัน BAAC Mobile และ ธ.ก.ส. ทุกสาขา
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในโอกาสครบรอบวันสถาปนา ธ.ก.ส. ก้าวสู่ปีที่ 58 ได้เปิดตัว “สลาก ธ.ก.ส. ชุดถุงทอง” หน่วยละ 2,000 บาท จํานวน 50 ล้านหน่วย แบ่งเป็น 5 หมวด ได้แก่ GA, GB, GC, GD และ GE หมวดละ 10 ล้านหน่วย วงเงินรวม 100,000 ล้านบาท อายุการรับฝาก 2 ปี เมื่อฝากครบกําหนด จะได้รับดอกเบี้ยหน่วยละ 35 บาท คิดเป็นอัตราดอกเบี้ยร้อยละ 0.875 ต่อปี โดยรางวัลที่ 1 มีมูลค่าสูงถึง 60 ล้านบาท และยังมีสิทธิ์ลุ้นรางวัลอื่น ๆ ทุกเดือนรวม 24 ครั้ง โดยจับรางวัลทุกวันที่ 16 ของเดือน ยกเว้นเดือนมกราคม ออกรางวัลในวันที่ 17 มกราคม ประกอบด้วย รางวัลที่ 1 Grand Prize เสี่ยงหมวด จํานวน 1 รางวัล รางวัลละ 60,000,000 บาท ต่างหมวด รางวัลที่ 1 จํานวน 4 รางวัล รางวัลละ 100,000 บาท รางวัลที่ 2 หมุน 3 ครั้ง จํานวน 15 รางวัล รางวัลละ 100,000 บาท รางวัลที่ 3 หมุน 10 ครั้ง จํานวน 50 รางวัล รางวัลละ 50,000 บาท รางวัลที่ 4 หมุน 20 ครั้ง จํานวน 100 รางวัล รางวัลละ 20,000 บาท รางวัลที่ 5 หมุน 100 ครั้ง จํานวน 500 รางวัล รางวัลละ 10,000 บาท รางวัลเลขท้าย 4 ตัว หมุน 1 ครั้ง จํานวน 5,000 รางวัล รางวัลละ 250 บาท และรางวัลเลขท้าย 3 ตัว หมุน 2 ครั้ง จํานวน 100,000 รางวัล รางวัลละ 50 บาท รวมรางวัลต่องวดทั้งสิ้น 105,670 รางวัล คิดเป็นเงินรางวัลสูงสุด 77,650,000 บาทต่อเดือน
สําหรับผู้ฝากสลากผ่านแอปพลิเคชัน BAAC Mobile และประสงค์ออกบัตรสลากออมทรัพย์ ธนาคารจะเรียกเก็บค่าธรรมเนียมในการออกบัตรสลากฉบับละ 20 บาท และในกรณีถอนสลากคืนก่อนครบกําหนดจะไม่ได้รับดอกเบี้ย หรือกรณีฝากสลากไม่ครบ 3 เดือน ธ.ก.ส. จะคิดค่าธรรมเนียมการถอนจากมูลค่าสลาก 40 บาทต่อหน่วย โดยดอกเบี้ยและเงินรางวัลในการฝากสลากออมทรัพย์ได้รับการยกเว้นภาษีสําหรับบุคคลธรรมดาและสามารถนําไปใช้เป็นหลักประกันเงินกู้ของ ธ.ก.ส. ได้อีกด้วย เริ่มออกรางวัลครั้งแรกวันที่ 16 พฤศจิกายนนี้ ซึ่งผู้ฝากสลากภายในวันที่ 15 ของเดือน จะได้รับสิทธิ์ตรวจรางวัลในเดือนนั้น ๆ
ทั้งนี้ สามารถตรวจผลการออกรางวัลและรับชมการถ่ายทอดสดการออกสลากออมทรัพย์ได้ทางเว็บไซต์ www.baac.or.th Facebook Page ธกส BAAC Thailand และ ธกส บริการด้วยใจ Youtube Channel “BAAC Thailand” และแอปพลิเคชัน BAAC Mobile โดยธนาคารจะโอนเงินรางวัลเข้าบัญชีเงินฝากออมทรัพย์ที่เป็นบัญชีคู่โอนของลูกค้าทันทีในวันถัดไปหลังจากวันออกรางวัลในแต่ละงวด สอบถามรายละเอียดเพิ่มเติมได้ที่ ธ.ก.ส. ทุกสาขา ทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-“นายกฯ” เผย มีคนไทยถูกจับเพิ่ม 3 คน ย้ำ แรงงานรีบตัดสินใจ หลังกองทัพอิสราเอลปฏิบัติการภาคพื้นดินหนัก ยืนยันรัฐบาลทำทุกอย่างเท่าที่สามารถทำได้
วันจันทร์ที่ 30 ตุลาคม 2566
30/10/2566
“นายกฯ” เผย มีคนไทยถูกจับเพิ่ม 3 คน ย้ํา แรงงานรีบตัดสินใจ หลังกองทัพอิสราเอลปฏิบัติการภาคพื้นดินหนัก ยืนยันรัฐบาลทําทุกอย่างเท่าที่สามารถทําได้
“นายกฯ” เผย มีคนไทยถูกจับเพิ่ม 3 คน ย้ํา แรงงานรีบตัดสินใจ หลังกองทัพอิสราเอลปฏิบัติการภาคพื้นดินหนัก ยืนยันรัฐบาลทําทุกอย่างเท่าที่สามารถทําได้
วันนี้ (30 ตุลาคม 2566) ณ ท่าอากาศยานทหาร กองบิน 23 จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ก่อนเดินทางเยือน สปป.ลาว อย่างเป็นทางการ ถึงสถานการณ์ในอิสราเอล โดยยืนยันว่ามีคนไทยถูกจับเป็นตัวประกันเพิ่มอีก 3 คน ส่วนการเจรจาช่วยเหลือตัวประกันทุกฝ่ายก็ยังทํางานอยู่ และขณะนี้ผู้บัญชาการทหารสูงสุดก็ยังทําหน้าที่อยู่ที่มาเลเซีย และตอนนี้การเดินทางในอิสราเอลก็เริ่มลําบากขึ้น หลังมีปฏิบัติการภาคพื้นดิน จึงขอให้ทุกคนเร่งตัดสินใจ ขณะที่ภาครัฐเองก็ต้องทํางานด้วยความละเอียดถี่ถ้วนมากขึ้น เพราะการลําเลียงคนมีความเสี่ยงมากขึ้น เพราะต้องมีการคุยกันในเชิงลึก มีรายละเอียดเยอะมาก
สําหรับกรณีที่คนไทยถูกจับเป็นตัวประกันเพิ่มขึ้นนั้น ถือว่าคนไทยตกเป็นเป้าของกลุ่มฮามาสหรือไม่ นายกรัฐมนตรีระบุว่า อย่าพูดแบบนั้น ว่าคนไทยตกเป็นเป้าของฮามาส เพราะเราไม่ได้เป็นส่วนหนึ่งของความขัดแย้ง เราไม่ได้เป็นเป้าพิเศษของกลุ่มใดทั้งสิ้น แต่เราเป็นเหยื่อของสงครามมากกว่า อีกทั้งแรงงานไทยในอิสราเอลมีจํานวนมากกว่าประเทศอื่น ๆ จึงทําให้เราได้รับผลกระทบมาก ตนจึงพยายามย้ําว่าขอให้คนไทยเร่งเดินทางกลับประเทศ เพราะหลังจากนี้จะมีความยากลําบากมากขึ้นเรื่อย ๆ ซึ่งในช่วงสายวันนี้จะมีการพูดคุยกับนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เพื่ออัปเดตสถานการณ์ และอาจต้องมีการเดินทางไปเจรจาให้มากขึ้น
ส่วนจํานวนคนไทยที่ยังเหลืออยู่ในพื้นที่ฉนวนกาซา นายกรัฐมนตรียอมรับว่ายังมีคนที่สูญหายอยู่บ้างและกําลังประเมินสถานการณ์ แต่ช่วงที่มีปฏิบัติการภาคพื้นดิน การสื่อสารก็ถูกตัดขาดหมด ทําให้มีความยากลําบาก
ส่วนกรณีจะมีรัฐมนตรีเดินทางไปเจรจา แนวทางหลักคือทําทุกวิถีทางเพื่อช่วยเหลือตัวประกัน ส่งกลับบ้านให้เร็วที่สุด ซึ่งถือเป็นเป้าหมายหลักที่สําคัญที่สุด ซึ่งขณะนี้ทุกประเทศต่างให้ความช่วยเหลือและหวังดีกับเรา ซึ่งเราต้องเข้าให้ถูกจุด เพื่อไม่ให้เกิดความสับสนเรื่องการเจรจา เรื่องบางเรื่องตนเองไม่สามารถพูดได้ชัดเจน เพราะเวลาไปต่อรองหากไม่ได้เป็นไปในทิศทางเดียวกันอาจเกิดปัญหาขึ้นได้ ตนเองเข้าใจว่าทุกคนอยากทราบข่าว แต่ยืนยันว่ารัฐบาลทําทุกอย่างเท่าที่สามารถทําได้ เพราะเป็นเรื่องสําคัญมาก และย้ําว่าขอให้ทุกคนเร่งตัดสินใจกลับในช่วงที่ยังกลับได้
รัฐบาลไทย-ข่าวทำเนียบรัฐบาล-ก.แรงงาน ต้อนรับอีก 140 แรงงานไทยกลับจากอิสราเอล ณ ท่าอากาศยานทหาร 2 กองบิน 6
วันจันทร์ที่ 30 ตุลาคม 2566
30/10/2566
ก.แรงงาน ต้อนรับอีก 140 แรงงานไทยกลับจากอิสราเอล ณ ท่าอากาศยานทหาร 2 กองบิน 6
ก.แรงงาน ต้อนรับอีก 140 แรงงานไทยกลับจากอิสราเอล ณ ท่าอากาศยานทหาร 2 กองบิน 6
วันที่ 30 ตุลาคม 2566นายไพโรจน์ โชติกเสถียร ปลัดกระทรวงแรงงานมอบหมายให้ เรือเอกสาโรจน์ คมคาย ที่ปรึกษากฎหมาย สํานักงานปลัดกระทรวงแรงงานและผู้บริหารระดับสูงหน่วยงานสังกัดกระทรวงแรงงาน ต้อนรับและดูแลอํานวยความสะดวกแรงงานไทยที่ได้รับผลกระทบจากความไม่สงบในอิสราเอลและแจ้งความประสงค์เดินทางกลับถึงประเทศไทยจํานวน 140 คน ซึ่งเดินทางกลับด้วยเที่ยวบินพิเศษ ทอ. ณ ท่าอากาศยานทหาร 2 กองบิน 6
โดยมีหน่วยงานราชการต่างๆ ร่วมอํานวยความสะดวกและแนะนําสิทธิในการช่วยเหลือเยียวยา ซึ่งในส่วนของกระทรวงแรงงานได้มีการตั้งโต๊ะให้คําแนะนําการยื่นคําร้องขอรับสิทธิประโยชน์จากกองทุนเพื่อช่วยเหลือคนหางานไปทํางานต่างประเทศให้บริการคําแนะนําเกี่ยวกับการยื่นคําร้องขอรับสิทธิประโยชน์จากกองทุนเพื่อช่วยเหลือแรงงานไทยไปทํางานต่างประเทศ เพื่อให้แรงงานไทยได้รับเงินสิทธิประโยชน์ดังกล่าวโดยเร็วที่สุดด้วย
นายไพโรจน์กล่าวว่าท่านพิพัฒน์ รัชกิจประการ รัฐมนตรีว่าการกระทรวงแรงงานได้ติดตามสถานการณ์ที่เกิดขึ้นในอิสราเอลอย่างใกล้ชิด แม้ว่าขณะแรงงานไทยส่วนหนึ่งได้กลับมายังภูมิลําเนาแล้ว แต่ยังมีแรงงานไทยอีกหลายคนต่างทยอยอพยพกลับมาอย่างต่อเนื่องในแต่ละวัน เช่นเดียวกันในวันนี้ผมได้มอบหมายให้ที่ปรึกษากฎหมาย พร้อมด้วยคณะผู้บริหารทุกหน่วยงานในสังกัดกระทรวงแรงงานให้มาร่วมต้อนรับและดูแลอํานวยความสะดวกแรงงานไทยที่เดินทางกลับถึงไทย เมื่อเวลา 02.30 น. ด้วยเที่ยวบินพิเศษ A340-500 ของกองทัพอากาศ จํานวน 140 คน
ซึ่งจากการพูดคุยพบว่า แรงงานส่วนใหญ่ต้องการกลับมาเพื่อให้ปลอดภัยจากสถานการณ์ดังกล่าว อย่างไรก็ดี ขอเน้นย้ําว่าสถานการณ์ตอนนี้มีความเป็นไปได้ว่าจะขยายวงกว้างขึ้นเรื่อยๆ และจะส่งผลถึงความปลอดภัยของพี่น้องแรงงานไทย จึงขอให้แรงงานไทยที่กลับมาแล้ว สื่อสารไปยังเพื่อนแรงงานไทยที่ยังอยู่ในอิสราเอล ให้พิจารณากลับประเทศก่อนเพื่อความปลอดภัย
+++++++++++++++++++
กองเผยแพร่และประชาสัมพันธ์